b'\n_START_ARTICLE_\nGrb Ob\xc4\x8dine Rogatec\n_START_PARAGRAPH_\nGrb Ob\xc4\x8dine Rogatec je upodobljen na \xc5\xa1\xc4\x8ditu sanitske oblike, katerega osnova je grb Rogatca iz leta 1535. Takratni de\xc5\xbeelni knez, kralj Ferdinand I., je z listino, izdano 6. februarja na Dunaju, podelil trgu Rogatec tr\xc5\xa1ki grb.\n_START_SECTION_\nOpis\n_START_PARAGRAPH_\nV rde\xc4\x8dem polju je na zelenih upodobljena srebrna enonadstropna rondela z obokanim odprtim vhodom, ki ima dvignjeno zlato zaporno re\xc5\xa1etko s tremi vertikalnimi stebri\xc4\x8di. Sredina stene v nadstropju ima nad vhodom pravokotno pokon\xc4\x8dno okno, desno in levo nad njo pa po eno strelno lino. Nadstropje se zgoraj zaklju\xc4\x8duje v zidni konzolni venec s \xc5\xa1tirimi cina izza katerih se dviga sto\xc5\xbe\xc4\x8dasta rde\xc4\x8da streha z zlato kroglo na konici. Desne in leve strani pritli\xc4\x8dja se dotikata po ena, okroglemu stolpi\xc4\x8du podobna stra\xc5\xbenica, od katerih ima vsaka v steni pod napu\xc5\xa1\xc4\x8dem sto\xc5\xbe\xc4\x8daste rde\xc4\x8de strehe po eno strelno lino. \xc5\xa0\xc4\x8dit ima zlati rob._NEWLINE_Zgodovinarji menijo, da grb predstavlja mestno obzidje z mestnimi vrati in obrambnimi stolpi, ki naj bi se nahajal na zunanji strani spodnjih vhodnih vrat v trgu. V letih 1377 in 1436 je bil Rogatec namre\xc4\x8d omenjen v zgodovinskih virih kot mesto Celjskih grofov. Takrat je bil obdan z obzidjem in zavarovan z dvema utrdbama, to sta gradova Gornji Rogatec in Strmol.'